b'\n_START_ARTICLE_\nTermofotovoltaika\n_START_PARAGRAPH_\nTermofotovoltaika (TPV) je proces, ki opisuje energetsko konverzijo temperaturne razlike v elektri\xc4\x8dno energijo preko fotonov. Osnovni TPV sistem sestoji iz oddajnika (emiterja) in fotovoltai\xc4\x8dne diode._NEWLINE_Temperatura oddajnika je pri razli\xc4\x8dnih sistemih od 900 \xc2\xb0C do pribli\xc5\xbeno 1300 \xc2\xb0C. V teoriji bi TPV naprava lahko delovala na vsaki temperaturi vi\xc5\xa1ji od temperature fotovoltai\xc4\x8dne diode (t. i. opti\xc4\x8dni toplotni motor). Oddajnik je iz trdnega materiala oziroma posebej konstruirane strukture. Konvencionala son\xc4\x8dna celica je v bistvu TPV naprava, kjer je Sonce oddajnik (emiter). Vsako telo s temperaturo ve\xc4\x8djo od 0\xc2\xb0 K oddaja termalno radiacijo. Pri normalnih TPV temperaturah je sevanje infrarde\xc4\x8de oziroma blizu infrarde\xc4\x8dega. Fotovoltai\xc4\x8dna dioda lahko absorbira del fotonov in jih spremeni v elektri\xc4\x8dno energijo._NEWLINE_TPV sistem imajo malo, oziroma ni\xc4\x8d gibljivih delov. Delujejo brez zvoka in potrebujejo malo vzdr\xc5\xbeevanja, zato so primerni na odmaknjenih lokacijah. Izkoristki so majhni in cena velika v primerjavi z drugimi sistemi za generacijo elektrike. Razvoj gre v smeri pove\xc4\x8danja izkoristka in zmanj\xc5\xa1anje cene._NEWLINE_TPV celice bi se lahko uporabljalo za konverzijo odpadne toplote pri termoelektrarnah v elektri\xc4\x8dno energijo. Lahko bi se tudi uporabljale v kombinaciji s fotovoltai\xc4\x8dnimi celicami za ve\xc4\x8dji skupni izkoristek._NEWLINE_Pri zasnovi TPV sistema se te\xc5\xbei k optimalnim nastavitvam emiterja (valovna dol\xc5\xbeina, polarizacija, smer), ki bi najbolj ustrezal fotovoltai\xc4\x8dni celici. Velik del radiacije ni v pravilnih parametrih in se zato izgubi. Osredoto\xc4\x8da se na galijeve antimonid (GaSb)in germanij (Ge) celice._NEWLINE_Razvoj TPV celic je zelo aktiven. Univerza v Houstonu namerava zdru\xc5\xbeiti TPV celice radioizotopnim termoelektri\xc4\x8dnim generatorjem - RTG, ki bi 3-4 krat izbolj\xc5\xa1al izkoristek trenutnih RTG generatorjev.'